Europos Laisvosios Prekybos Asociacija
Europos Laisvosios Prekybos Asociacija (ELPA) (angl. European Free Trade Association, EFTA) buvo sukurta 1960 m. gegužės 3 d. kaip alternatyva Europos valstybėms, kurioms buvo neleidžiama ar kurios nenorėjo stoti į Europos Ekonominę Bendriją (dab. Europos Sąjunga). ELPA konvencija buvo pasirašyta septynių valstybių 1960 m. sausio 4 d. Stokholme. Šiuo metu ELPA narėmis išliko tik Islandija, Norvegija, Šveicarija ir Lichtenšteinas. Stokholmo Konvencija buvo pakeista Vaduco Konvencija. Ši konvencija liberalizuoja prekybą tarp šalių, esančių ELPA narėmis. Trys iš dabartinių ELPA narių (išskyrus Šveicariją) yra Europos Sąjungos vidinės rinkos dalis dėl 1994 m. įkurtos Europos ekonominės erdvės (angl. European Economic Area arba EEA). Taip pat ELPA narės sutiko dėl kai kurių laisvos prekybos sutarčių su kitomis šalimis.